Elizabeth Hurley

Liza Herli (; g. 1965 m. birželio 10 d. Beizingstokas, Hempšyras) – anglų aktorė ir modelis, geriausiai žinoma vaidmenimis komedijose „Ostinas Pauersas“ bei „Šėtoniškas sandėris“.

 Biografija 
Liza gimė Beizingstoke, Hempšyre, britų armijos karininko Roy Leonard Hurley ir mokytojos Angela Mary šeimoje. Turi vyresnę seserį Kate ir jaunesnį brolį Michael James Hurley. Vaikystėje ji norėjo būti šokėja, lankė baleto pamokas ir trumpai mokėsi šokių Londone.Allmovie: Elizabeth Hurley – Allmovie. Nuoroda tikrinta 14 June 2008. Jaunystėje laikė save panke ir buvo įsivėrusi auskarą į nosį.Liz Hurley: Life in the spotlight – bbc.co.uk. Nuoroda tikrinta 31 March 2007.

 Karjera 

 Aktorės karjera 
 left |thumb|180px|2008 m.
Baigusi mokyklą Liza studijavo aktorystę ir pradėjo vaidinti teatre. Debiutinis vaidmuo televizijoje jai teko kriminaliniame seriale „Inspektorius Morsas“ (1986 m.), o po metų – ir kine, filme „Aria“. 1988 m., besifilmuodama juostoje „Rowing with the Wind“, ji susipažino su jaunu aktoriumi Hju Grantu ir netrukus tapo pora, o jų santykiai su pertraukomis tęsėsi 13 metų. Tais pačiais metais ji vaidino BBC televizijos seriale „Christbel“, o 1992 m. pirmą kartą nusifilmavo Holivude – veiksmo filme „57 keleivis“ kartu su Wesley Snipes. Hju Grantui vis labiau populiarėjant, Liza taip pat nuolatos atsidurdavo dėmesio centre, kaip pavyzdžiui 1994 m. filmo „Ketverios vestuvės ir vienerios laidotuvės“ premjeroje Los Andžele pasirodžiusi itin atvira suknele ir iškart patraukusi į save žiniasklaidos dėmesį. 2000 m. gegužę porai išsiskyrus, „The Guardian“, norėdami pabrėžti naudą, kurią iš šių santykių ji turėjo, pašaipiai rašė, kad Herli buvo žinoma kaip Hju Granto mergina, o dabar bus žinoma kaip buvusi Hju Granto mergina.Ferla, Ruth. Elizabeth Hurley: The Swimsuit Issue – nytimes.com. 4 October 2005. Nuoroda tikrinta 9 November 2007.

1994 m. Liza kartu su Hju ir „Castle Rock Entertainment“ įkūrė kompaniją „Simian Films“. Liza prodiusavo 2 šios kompanijos filmus – „Kraštutinės priemonės“ ir „Mėlynakis Mikis“ – kuriuose vaidino Hju Grantas. Jos, kaip aktorės karjera, nebuvo itin sėkminga, nors vaidmenys komedijose „Ostinas Pauersas“ (1997 m.), „Šėtoniškas sandėris“ (2000 m.) ir „Sukčiai“ (2002 m.) buvo palankiai sutikti kritikų ir gerbėjų. 1995 m. ji buvo tarp kandidačių vaidinti juostoje „Auksinė akis“, tačiau vaidmuo jai nebuvo pasiūlytas.Elizabeth Hurley Biography at IMDb.com

Nuo 2004 m. pasirodžiusio kriminalinio filmo „Metodas“ ji net 7 metus nesifilmavo. 2006 m. Liza tapo televizijos realybės šou „Catwalk“ vedėja, tačiau dėl žemų reitingų laida buvo nutraukta parodžius vos kelis epizodus. 2011 m. ji grįžo į televiziją, kur vaidino didelio populiarumo sulaukusiame seriale „Gossip Girl“.

 Modelio karjera 
1995 m., būdama 29 ir neturėdama jokios patirties mados pasaulyje, Liza tapo kosmetikos kompanijos „Estée Lauder“ reklaminiu veidu. 2001 m. ją pakeitė gerokai jaunesnis modelis bei aktorė Carolyn Murphy, tačiau Liza liko dirbti su kompanija, pasirašydama sutartį iki 2010 m. Be „Estée Lauder“, Liza taip pat dalyvavo kompanijų „Jordache“, „Shiatzy Chen“ ir „Moonson“ reklaminėse akcijose. 2008 m. ji kompanijai „Mango“ sukūrė 12 maudymosi kostiumėlių liniją,Elizabeth Hurley for Mango  – ItalianWorldFashion.com. Nuoroda tikrinta 14 June 2008. o Britanijoje leidžiamas žurnalas „Vogue“ net 3 kartus išspausdino Lizos nuotraukas savo viršelyje.Vogue Covers  – vogue.co.uk. Nuoroda tikrinta 17 June 2007.

 Asmeninis gyvenimas 
 right |thumb|180px|Liza ir Nayaras
1995 m. ilgametis Lizos širdies draugas Hju Grantas buvo suimtas Los Andžele kartu su prostitute už nepadorų elgesį ir nuteistas 2 metams lygtinai. Nepaisant to, jų santykiai nenutrūko iki pat 2000 m., kai buvo oficialiai paskelbta apie „draugišką išsiskyrimą“.

2002 m. balandį ji susilaukė sūnaus Damiano Charleso Hurley, tačiau jos tuometinis partneris verslininkas Steve Bingas tėvystę pripažino tik po DNR testo. Hju Grantas tapo jos sūnaus krikštatėviu, tuo tarpu Liza yra Deivido Bekhemo bei Viktorijos Bekhem sūnų Brooklyno ir Romeo bei roko grupės Oasis nario Liam Gallagher sūnaus Lennono krikšto motina.

2002 m. ji ėmė susitikinėti su indų kilmės verslininku Arun Nayar. 2007 m. jiedu susituokė bažnyčioje, o vėliau – ir pagal tradicinius indų papročius. Pramogų žurnalas „Hello“ už vestuvių nuotraukas porai sumokėjo 2 mln.svarų sterlingų.

2010 m., santuokai pradėjus irti, Liza ėmė susitikinėti su kriketo žaidėju iš Australijos Shane Warne. 2011 m. jos santuoka buvo oficialiai nutraukta, o po 3 mėnesių naujoji pora paskelbė apie sužadėtuves. 2013 m. susižadėjusieji išsiskyrė.

Kaip ir Hju Grantas bei Pyrsas Brosnanas, Liza yra Anglijos Premier League klubo Fulham FC gerbėja.Elizabeth Hurley Biography at IMDb.com

 Apdovanojimai 
 right |thumb|160px|Liza 2010 m.

 Kino apdovanojimai 
 Metai  Apdovanojimas  Kategorija  Rezultatas 1997  ShoWest Convention  Geriausia antrojo plano aktorė   1998  Blockbuster Entertainment Awards  Geriausia komedijos aktorė   1999  Teens Choice Awards  Gražiausia meilės scena  2001  MTV Movie Awards  Geriausi drabužiai   2003  DVD Exclusive Awards  Geriausia aktorė  

 Titulai 
 Žurnalo „Empire“ „100 Sexiest Stars in film history“ – 83 vieta
 Australų „Empire“ versijos „100 Sexiest Female Movie Star“ – 13 vieta (2002 m.)
 Žurnalo „FHM“ „100 Sexiest Women in the World 2005“ – 45 vieta
 „FHM“ „100 Sexiest Women in the World 2006“ – 75 vieta

 Filmografija 
 right |thumb|180px
 right |thumb|180px
 Metai Pavadinimas Lietuviškas pavadinimas Vaidmuo 1987 Aria Aria Marietė 1988 Inspector MorseInspektorius Morsas (TV serialas) Julija 1988 Rowing with the WindKler 1988 Christabel Kristabel (serialas) Kristabel 1988 Rumpole of the Bailey Rouzė 1989 Act of Will Kristina 1990 Death Has a Bad Reputation Julija 1990 Kill Cruise Lou 1991 The Orchid HouseOrchidėjų namai (serialas) Natali 1992 The Good GuysGeri vaikinai (serialas) Kandida 1992 The Long WinterIlga žiema Ema 1992 The Young Indiana Jones ChroniclesJaunasis Indiana Džounsas (serialas) Vikė 1992 Passenger 5757 keleivis Sabrina 1994 Beyond Bedlam Stefani 1994 Sharpe’s EnemyŠarpo priešai (serialas) ledi Fartingdeil 1995 The Shamrock Conspiracy Sesilija 1995 Mad Dogs and Englishmen Antonija 1996 Harrison: Cry of the City Sesilija 1996 Samson and Delilah Samsonas ir Delila Delila 1997 Dangerous Ground Karen 1997 Austin Powers: International Man of Mystery Ostinas Pauersas Vanesa 1998 Permanent Midnight Sandra 1999 My Favorite Martian Mano mylimas marsietis Breis 1999 EDtv Edo TV Džilė 1999 Austin Powers: The Spy Who Shagged Me Ostinas Pauersas: šnipas, kuris mane suvedžiojo Vanesa 2000 The Weight of Water Adalinė 2000 Bedazzled Šėtoniškas sandėris velnias 2001 Double Whammy Ana 2002 Dawg Dawg Ana 2002 Serving Sara Sukčiai Sara 2004 Method Metodas Rebeka 2006 The Last Guy on Earth 2010 Made in Romania Pagaminta Rumunijoje vaidina save 2011 Wonder Woman Veronika 2011–2012 Gossip Girl Diana 2013 Dead Rich Mis Spender 2014 Viktor Viktoras Aleksandra 2014 The Tomorrow People Rytojaus žmonės Alice2015–2016 The Royals karalienė Helena

 Šaltiniai 

 Nuorodos 

 IMDb profilis
 Oficiali svetainė

Kategorija:Jungtinės Karalystės aktoriai
Kategorija:Jungtinės Karalystės modeliai